Hyd Internet 207 Views S B I
S B I
న్యూఢిల్లీ: ఇటీవలి కాలంలో ప్రభుత్వ రంగ బ్యాంకు అయిన భారతీయ స్టేట్‌ బ్యాంకు పేరెత్తితే ఖాతాదారులు వణికిపోయే  పరిస్థితి ఏర్పడింది.బ్యాంకు ఖాతా కలిగిన వారు కనీస నిల్వ 5 వేలు ఉంచాల్సిందేనంటూ ఆదేశాలు జారీ చేసింది. అలాగే ఏటిఎం  విత్‌డ్రాయల్స్‌ పైన పరిమితులను విధించింది.ఈ పరిస్థితి దాటితే అదనపు చార్జీలను వసూలు చేస్తామని ప్రకటించింది.దీంతో ఎస్‌బిఐ పేరెత్తితే ఖాతాదారులు బెంబెలెత్తిపోయారు.ఈ నేపథ్యంలో గత కొన్ని రోజులుగా తన ఖాతాదారులకు ఎస్‌బిఐ శుభవార్తలు చెబుతూ వస్తుంది.
కనీస నిల్వ మొత్తాన్ని ఆయా ప్రాంతాలకు అనుగుణంగా తగ్గించింది.తాజాగా మరో మంచి వార్త చెప్పింది.కనీసం ఒక సంవత్సరం నిండిన  పొదుపు ఖాతాలను రద్దు చేసుకోవాలంటే ఎటువంటి చార్జీలను చెల్లించవలసిన అవసరం లేదని పేర్కొంది. ఈ ఆదేశాలు అక్టోబరు ఒకటవ తేదీ నుంచి అమల్లోకి వచ్చినట్లు తెలిసింది.